**PRAKTIČNO USPOSABLJANJE Z DELOM V VRTCIH,**

**VSEBINSKI SKLOPI IN KOMPETENCE**

Izobraževalni program: **PREDŠOLSKA VZGOJA**

Naziv strokovne izobrazbe: **Vzgojitelj predšolskih otrok/vzgojiteljica predšolskih otrok**

**CILJI IZOBRAŽEVALNEGA PROGRAMA**

Dijak poleg splošnih ciljev vzgoje in izobraževanja:

* sistematično pridobijo splošna in temeljna znanja za razumevanje zakonitosti v naravi, družbi in stroki,
* razvijejo spretnosti za uspešno delo in strokovno rast ter sposobnost razumevanja medčloveških odnosov,
* usposobijo se za analiziranje konkretnih strokovnih problemov na delovnem mestu, in znajo načrtovati ukrepe za njihovo uspešno reševanje in odpravljanje,
* razvijejo osebnostne lastnosti (odgovornost, komunikativnost, kreativnost in inovativnost, empatičnost in odprtost ter vztrajnost) in vrednote (poštenost, delovanje v skladu z etičnimi načeli), ki so pomembne za učinkovito in uspešno opravljanje poklica,
* spoznajo interdisciplinarnost strokovnega znanja in obvladajo osnovna načela timskega dela,
* učijo se učiti ter razvijejo motivacijo za izobraževanje, izpopolnjevanje in vseživljenjsko učenje,
* razvijejo pripravljenost za raziskovanje in sledijo novostim na strokovnem področju,
* obvladajo temeljno strokovno terminologijo in znajo uporabljati strokovno literaturo,
* usposobijo se za uporabo sodobne informacijske tehnologije za delo na strokovnem področju in za delo z viri,
* pridobijo osnove podjetništva, da se bodo lažje prilagajali spremembam na delovnem mestu in zahtevam poklicne mobilnosti, se uveljavljali na trgu delovne sile, in uspešno načrtovali in vodili lastno poklicno kariero,
* razvijejo socialne spretnosti, predvsem učinkovito sporazumevanje v različnih življenjskih situacijah, samostojnost in odgovornost,
* aktivno skrbijo za lastno zdravje in za zdravje njim zaupanih otrok ter razvijejo pozitivni odnos do zdravega načina življenja,
* obvladajo zaščitne ukrepe za varno delo in se tudi ekološko ozavestijo, da bodo ravnali z okoljem, kot odgovorni državljani, ga znali ustrezno varovati in ohranjati,
* poznajo in povezujejo teoretična in praktična znanja o razvoju in vzgoji otrok,
* obvladajo teoretična in praktična znanja o posameznih vzgojnih področjih, znajo uporabljati metodike in didaktiko teh področij, vzgojna sredstva, pripomočke in materiale,
* usposobijo se za učinkovito in ustvarjalno načrtovanje in izvedbo vzgojno izobraževalnega dela v skupini,
* znajo organizirati vzpodbudno vzgojno okolje za razvoj vseh področij in oblik ustvarjalnosti in nadarjenosti predšolskih otrok,
* usposobijo se za opazovanje, spremljanje in vrednotenje otrokovega razvoja in napredka,
* usposobijo se za komunikacijo z otroki in odraslimi ter spoznajo metode in oblike sodelovanja s starši, naučijo se vrednotiti lastno delo s pomočjo samorefleksije in samoregulacije.

|  |
| --- |
| **PRAKTIČNO USPOSABLJANJE Z DELOM** |

**USMERJEVALNI CILJI**

Dijaki:

* z aktivnim vključevanjem v neposredni delovni proces doživljajo delo, neposredno spoznavajo delovne procese, organizacijo dela in vlogo udeležencev v tem procesu,
* upoštevajo in uresničujejo načela kurikula za vrtce,
* spoznavajo odnose, jih vrednotijo in povezujejo teorijo s pedagoško prakso,
* neposredno spoznavajo otroke, življenje in delo vrtca, dela in naloge pomočnika vzgojitelja in vzgojitelja predšolskih otrok in starše,
* spoznavajo organiziranost vrtcev, delitev dela v njem ter različne dejavnosti, ki potekajo v vrtcu,
* spoznavajo in upoštevajo predpise o varstvu pri delu,
* pri praktičnem delu pod mentorjevim vodstvom sodelujejo pri vseh dejavnostih, vključno pri sodelovanju s starši, komunicirajo in sodelujejo s starši otroka,
* načrtujejo, pripravijo, izvedejo različne dejavnosti za otroke,
* analizirajo in vrednotijo potek dela individualno in v sodelovanju z vzgojiteljico,
* razvijajo ustvarjalnost, vztrajnost, fleksibilnost, natančnost in smisel za kreativno uporabo znanja,
* oblikujejo si ustvarjalen odnos do dela v vrtcu in se usposabljajo za spremljanje in uporabo najnovejših dosežkov v stroki,
* spoznavajo pomen trajnega iskanja in vključevanja novih oblik dela v delovni proces in se usposabljajo za aktivno vključevanje v ta prizadevanja,
* spoznajo delo pri vseh delih dnevnega reda in njihovo medsebojno povezanost,
* pri praktičnem delu utrjujejo pri pouku pridobljena spoznanja in se ob aktivnem vključevanju v različne dejavnosti praktično usposabljajo za uresničevanje nalog pomočnika /pomočnice vzgojitelja,
* sodeluje pri načrtovanju in implementaciji kurikula, ki temelji na razumevanju otrokovega razvoja,
* uporablja sodobne pedagoške metode in oblike dela z otroki, starši in sodelavci,
* spodbuja razvoj zaznavnih procesov: kognitivnih, socio-emocionalnih in motoričnih,
* nudi podporo otroku pri razvoju pozitivnega vedenja in ustvarjanju pozitivne samopodobe,
* vzdržuje ustrezne odnose z otrokom in skupino otrok,
* ob lastnih izkušnjah ob delu v vrtcu pridobijo potrditev o pravilnosti lastne poklicne odločitve.

**VSEBINSKI SKLOPI IN KOMPETENCE, KI JIH DIJAKI RAZVIJAJO NA PRAKTIČNEM USPOSABLJANJU Z DELOM**

|  |  |
| --- | --- |
| **VSEBINSKI SKLOPI** | **KOMPETENCE** |
| **SPREJEM DIJAKOV IN PREDSTAVITEV VRTCA** | **Mentor dijake seznani:*** z namenom in načinom praktičnega usposabljanja,
* s pravicami in dolžnostmi dijaka na praksi,
* navodili glede obleke in obutve,
* s pravicami otrok in staršev,
* s publikacijo vrtca,
* z dejavnostmi in organiziranostjo vrtca,
* nalogami in programom dela pomočnika/pomočnice vzgojitelja in vzgojitelja predšolskih otrok,
* oblikami s sodelovanja s starši in okoljem,
* izvajanjem kurikuluma za vrtce,
* z značilnostmi in posebnostmi skupine otrok, pri kateri bodo opravljali pedagoško prakso,
* s pedagoško dokumentacijo vrtca ter načrtovanjem vzgojnega dela.
 |
| **VSEBINSKI SKLOPI**  | **KOMPETENCE** |
| **PRAKTIČNO USPOSABLJANJE V ODDELKU** | Dijaki v začetku prakse hospitirajo v oddelku, pri čemer se seznanijo z vzgojnim delom v skupini, se vključijo v igro otrok in pomagajo vzgojiteljici/vzgojitelju oziroma pomočnici/pomočniku vzgojitelja.Sodelujejo z mentorico pri načrtovanih in drugih dejavnostih, lahko pripravijo igre po želji v notranjih in zunanjih prostorih in druge naloge, za katere jih zadolži mentor.**Izvajajo naloge, ki jih bodo opravljali kot pomočniki/pomočnice vzgojitelja, pri tem pa upoštevajo navodila mentorja.** |
| **SPREJEM IN ODHAJANJE OTROK TER IGRE OTROK PO ŽELJI** | Dijaki pomagajo vzgojitelju **in izvajajo**:* **pripravijo prostor** pred sprejemom in po odhodu otrok,
* sodelujejo pri sprejemu (prihodu) oziroma odhodu otrok,
* **organizirajo** različne igre po želji otrok v času prihoda ali odhoda otrok,
* samostojno sodelujejo pri (pre)oblačenju otrok in (pre)obuvanju in navajajo otroke na samostojnost
* organizirajo prehode med dejavnostmi.
 |
| **NEGA IN OSEBNA HIGIENA OTROK** | Dijaki pomagajo vzgojitelju **in izvajajo**:* **pri negovanju otrok**, posebno skrb namenijo razvijanju in oblikovanju higienskih in kulturnih navad in vzpostavljanju toplih medsebojnih odnosov,
* **samostojno pripravijo in uredijo** prostor in sredstva za nego ter pomagajo pri negi.
 |
| **PREHRANJEVANJE** | * Uredijo prostor pred in po hranjenju otrok.
* Pripravijo otroke na hranjenje.
* **Samostojno organizirajo in izvedejo hranjenje otrok.**
 |
| **POČITEK/SPANJE** | Organizirajo počitek:* pripravijo prostor za počitek,
* pripravijo otroke na počitek,
* organizirajo dejavnosti za otroke, ki ne počivajo,
* uredijo otroke po počitku in jim pripravijo igre po želji ter poskrbijo za prijetno vzdušje v času pred odhodom otrok.
 |
| **DEJAVNOSTI IN IGRE OTROK NA PROSTEM** | * Skupaj z vzgojiteljico načrtujejo bivanje na prostem.
* **Pripravijo in izvedejo igre na igrišču.**
* Vključijo se v igro otrok na igrišču.
* Pripravijo otroke na bivanje na prostem.
* Spremljajo otroke pri vseh dejavnostih zunaj.

Dijaki sodelujejo pri vseh dejavnostih, ki potekajo v vrtcu in opravljajo naloge pomočnice/pomočnika vzgojitelja. |
| **DRUGE NALOGE** | Dijaki opravljajo tudi druge naloge, za katere jih zadolži mentor ali pa učitelj v šoli.**Dijaki samostojno pripravijo:*** igre po želji otrok in kotičke, igrače in druga vzgojna sredstva,
* igre z vlogami in didaktične igre,
* prostor, igrače, material in druge pripomočke za različne dejavnosti,
* vsakodnevne gibalne dejavnosti (načrtujejo ob pomoči mentorja).

Med dejavnostmi sodelujejo z otroki, jih spodbujajo, jim pomagajo po potrebi, na koncu dejavnosti pa pomagajo pospraviti.Vsakodnevno pripravijo skupaj z mentorjem analizo opravljenega dela in pišejo dnevnik.Opravljajo še druge naloge po navodilih mentorja.**Opazujejo:** opazujejo vedenje in dejavnosti posameznika in skupine, si opaženo beležijo, napišejo poročilo. |
| **IGRAČE IN DRUGA VZGOJNA SREDSTVA, FUNKCIONLANO IN ESTETSKO UREJANJE PROSTORA** | Seznanijo se z igračami v skupini in drugimi vzgojnimi sredstvi v oddelku in v didaktičnem kabinetu in jih znajo uporabljati.Sodelujejo pri pripravi, pospravljanju in vzdrževanju prostora, igrač in drugih vzgojnih sredstev.**Izdelajo igračo ali drugo vzgojno sredstvo**.Sodelujejo pri estetskem in funkcionalnem urejanju prostora.Seznanijo se s knjižnico in jo tudi uporabljajo. |
| **SODELOVANJE VRTCA S STARŠI IN OKOLJEM** | Dijaki naj bodo navzoči na sestanku s starši ali drugih skupinskih oblikah sodelovanja vrtca s starši. Če je možno, tudi pri govorilnih urah.Dijaki naj **sodelujejo pri pripravljanju raznih oblik sodelovanja** vrtca s starši ali drugimi institucijami v okolju.Sodelujejo pri pripravi in izvedbi praznovanj, prireditev, tekmovanj, športnih dni, izletov v naravo …, predlagajo načine izvedbe.Mentorica seznani dijake z načini sodelovanja vrtca z osnovno šolo in z drugimi dejavniki v okolju, dijak pa sodeluje z vzgojiteljico pri teh dejavnostih.Dijaki naj se udeležijo tudi vseh oblik strokovnega spopolnjevanja (samo če bodo te dejavnosti potekale v času prakse). |

**Dijaki obiskujejo tudi različne izbirne module, zato lahko v vrtcu izpeljejo dejavnosti, ki jih usvojijo. Ti moduli so: Tuji jezik za otroka (nemščina), znakovno sporazumevanje malčkov, pripovedovanje zgodb, ročna dela, glasbeno izražanje, likovna delavnica.**

**OCENJEVANJE ZNANJA**

V spričevalo se vpiše: **opravil-a** ali **ni opravil-a**

**Kandidat je PUD opravil, če:**

* mentor poda ob koncu PUD potrdilo/mnenje o praktičnem pedagoškem delu praktikanta,
* kandidat napiše in odda dnevnik na šoli,
* je bil prisoten na PUD v vrtcu 95% ur.